Diari Oficial de la Generalitat Valenciana


Sumari del DOGV 5231, del 31-03-2006 (2006/3528)

RESOLUCIÓ de 15 de març del 2006, del secretari autonòmic per a l'Agència Valenciana de Salut, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Pilar de la Horadada.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3528


Organisme emissor
:   Agència Valenciana de Salut

Tipus de document
:   Resolució

RESOLUCIÓ de 15 de març del 2006, del secretari autonòmic per a l'Agència Valenciana de Salut, sobre sol·licitud d'autorització d'obertura de noves oficines de farmàcia en aplicació del mòdul turístic al municipi de Pilar de la Horadada. [2006/X3528]  
Expedient iniciat a instància de l'Ajuntament de Pilar de la Horadada, en data 3 d'octubre de 2005, de sol·licitud d'autorització d'obertura de noves oficines de farmàcia al municipi de Pilar de la Horadada, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana.   
L'expedient s'ha tramitat segons el que disposa el Decret 149/2001, de 5 d'octubre, per mitjà del qual s'establix el procediment per a l'autorització de noves oficines de farmàcia.  
El tràmit de l'expedient es va posar de manifest als farmacèutics del municipi de Pilar de la Horadada, i es va formular un escrit d'oposició a la concessió de l'autorització sol·licitada per part de Teresa Aparicio Cegarra i per part de Francisco Javier Martínez Andreu, Rafael Espuch Llaneras, Pascual de Gea Girona i Carmen Hernández Montesinos..  
A l'expedient s'aporta un certificat emés pel delegat provincial de l'INE a Alacant sobre nombre de vivendes no principals, un certificat emés pel Servici Territorial de Turisme a Alacant de la Generalitat Valenciana, sobre nombre de places hoteleres, d'apartaments i de càmping, a més de diversos certificats que no poden admetre's per al còmput poblacional establit en l'article 22 de la Llei 6/1998, de 22 de juny, d'Ordenació Farmacèutica de la Comunitat Valenciana.  
Dels documents que s'aporten, d'acord amb l'article 4 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, i en aplicació de l'article 22 de la Llei 6/1998, de 22 de juny, de la Generalitat Valenciana, d'Ordenació Farmacèutica de la Comunitat Valenciana, que establix «Per al càlcul de la població estacional es computaran els habitatges de segona residència, places hoteleres, càmpings i la resta d'allotjaments temporals que s'acrediten pels organismes oficials competents, en un 20% de la seua capacitat, i s'imputarà als habitatges de segona residència una capacitat de quatre habitants per habitatge»,i tenint en compte que .Per a això, s'entén per segona residència els immobles classificats com a habitatge en què no figure empadronat cap habitant i que no s'hagen comptabilitzat com a allotjaments temporals., es deduïx que:  
. 13.154 vivendes no principals . 226 apartaments = 12.928 vivendes 2a residència  
. 12.928 vivendes 2a residència x 4 habitants x 0,2 = 10.342 habitants  
. (142 places d'hotel + 0 places de càmpings + 907 places d'apartament) x 0,2 = 209 habitants  
. Total 10.552 habitants   
El municipi de Pilar de la Horadada compta amb 6 oficines de farmàcia, tenint en compte tant les obertes al públic com les autoritzades pendents d'obertura i amb 16.050 habitants, per la qual cosa es troba ajustada la proporció d'habitants/farmàcia que correspon al mòdul general. En conseqüència, procedix l'aplicació del mòdul turístic complementari, tenint en compte la població estacional calculada, que s'ha xifrat en 10.552 habitants.  
El resultat de dividir el nombre d'habitants pel mòdul turístic establit en l'article 21 de la Llei 6/1998, de 22 de juny, és de 3, i, per tant, hi escau l'autorització, en total, de 3 noves oficines de farmàcia.  
Consultada la Comissió d'Actualització del Mapa de Zones Farmacèutiques i l'Ajuntament de Pilar de la Horadada, les oficines de farmàcia autoritzades s'ubicaran cadascuna al municipi de Pilar de la Horadada, en la zona delimitada per:   
1. Zona: av. de les Salines, C/ Mar Egea, C/ Mar Bàltica, C/ Europa, C/ Catamarà, C/ Juan Ramón Jiménez i Passeig Marítim.  
2. Zona: av. de la Torre, av. Reina Sofia, C/ Comunitat Castella.la Manxa, av. Lo Monte, límit Sector T/I i Autopista AP-7.   
3. Zona: Unitats d'Execució nº 12, 13 i 14 del Pla General d'Ordenació Urbana de Pilar de la Horadada.  
L'article 18 de la Llei 6/1998, d'Ordenació Farmacèutica, disposa que les autoritzacions s'atorgaran, sense establir cap distinció, d'acord amb els criteris de selecció que reglamentàriament s'establisquen. En el seu desplegament, el Decret 149/2001, pel qual s'establix el procediment d'autorització de noves oficines de farmàcia, fixa dos procediments distints i independents, un per a la determinació del nombre d'oficines de farmàcia necessàries tant en aplicació del mòdul general, com en aplicació del mòdul turístic en què s'enquadra el present expedient, i un altre per a l'adjudicació de les autoritzacions, que haurà d'iniciar-se una vegada finalitzat l'anterior i d'acord amb els criteris de selecció establits en el Decret 198/2003, de 3 d'octubre.  
Les esmentades autoritzacions s'adjudiquen de conformitat amb el que establix l'article 18 de la Llei 6/1998, de 22 de juny, i seguixen per a això el procediment establit en el Decret 149/2001, de 5 d'octubre.  
Per tant, resolc:   
. Concedir autorització administrativa per a l'establiment de 3 oficines de farmàcia al municipi de Pilar de la Horadada, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica.   
. Ordenar l'acumulació de les autoritzacions concedides per mitjà de la present resolució a les concedides mitjançant una resolució del secretari autonòmic per a l'Agència Valenciana de Salut de data 19 de setembre de 2005 per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població en aplicació del mòdul general, per a l'adjudicació en un únic procediment.  
Que es publique esta resolució en el Diari Oficial de la Generalitat Valenciana i que es notifique amb l'advertència que exhaurix la via administrativa i que s'hi pot interposar un recurs contenciós administratiu en el termini de dos mesos, comptats a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.  
València, 15 de març de 2006.. El secretari autonòmic: Manuel Cervera Taulet.